ഭാര്യയുടെ മൃതദേഹം ഐ.സി.യുവില് കിടന്നാണ് അദ്ദേഹം കണ്ടത് കൊച്ചി: അന്തരിച്ച പാചക വിദഗ്ധനും സിനിമ നിര്മാതാവുമായ നൗഷാദിന്റെ ചികിത്സാനാളുകളിലെ വിഷമങ്ങളെ കുറിച്ചുള്ള ഫേസ്ബുക്ക് കുറിപ്പ് ഹൃദയസ്പര്ശിയാകുന്നു. നൗഷാദിന്റെ ആരോഗ്യസ്ഥിതി വളരെ ഗുരുതരമായിരുന്നു. രണ്ടാഴ്ച മുമ്ബ് നൗഷാദ് ഐ.സി.യുവിലായിരിക്കെയാണ് ഭാര്യ ഷീബ മരിക്കുന്നത്. ഭാര്യയുടെ മൃതദേഹം ഐ.സി.യുവില് കിടന്നാണ് അദ്ദേഹം കണ്ടതെന്ന് സുഹൃത്തും സിനിമ നിര്മ്മാതാവുമായ എന്.എം. ബാദുഷ ഫേസ്ബുക്കില് കുറിക്കുന്നു. അദ്ദേഹത്തെ ആശുപത്രിയില് സന്ദര്ശിച്ചതും ഡോക്ടര്മാര്ക്കും നഴ്സുമാര്ക്കുമൊപ്പം ആശുപത്രിയില് വെച്ച് നൗഷാദ് ജന്മദിനം ആഘോഷിച്ചതുമെല്ലാം ബാദുഷയുടെ കുറിപ്പിലുണ്ട്.എന്.എം. ബാദുഷയുടെ ഫേസ്ബുക് പോസ്റ്റിന്റെ പൂര്ണരൂപംശ്രീ നൗഷാദ് അഞ്ചു സിനിമകള് നിര്മിച്ചിട്ടുണ്ടെങ്കിലും ഇതുവരെ ഒന്നിച്ചൊരു സിനിമ ചെയ്യാന് സാധിച്ചിട്ടില്ല. എങ്കിലും ഞങ്ങള് തമ്മില് നല്ല അടുപ്പമുണ്ടായിരുന്നു. കുരുക്ഷേത്ര എന്ന സിനിമയുടെ സെറ്റില് വച്ചാണ് നൗഷാദ് ഇക്കയെ പരിചയപ്പെടുന്നത്. അന്ന് കാശ്മീരിലെ കാര്ഗിലില് അദ്ദേഹം വന്നിരുന്നു. ഓക്സിജന് ലഭ്യത വളരെ കുറഞ്ഞ പ്രദേശമാണ് കാര്ഗില്. 10 മിനിറ്റ് നടന്നാല് നാം വല്ലാതെ കിതയ്ക്കും. അവിടേക്ക് വലിയ ശരീരവും വച്ച് അദ്ദേഹം നടന്നുവരുന്ന കാഴ്ച ഇന്നും മനസിലുണ്ട്. അവിടെ വച്ചാണ് അദ്ദേഹത്തെ നേരിട്ട് കാണുന്നത്.പിന്നീട് പല ചടങ്ങുകളില് അദ്ദേഹത്തെ കണ്ടു. എന്റെ വീടിന്റെ കേറിത്താമസത്തിന് കേറ്ററിങ് അദ്ദേഹത്തിേന്റതായിരുന്നു. അങ്ങനെ ഞങ്ങളിലെ സൗഹൃദം വളര്ന്നു. മിക്കപ്പോഴും ഫോണില് സംസാരിക്കും നേരില് കാണും. ഒരുമിച്ച് സിനിമകള് ചെയ്യുന്നതിനെക്കുറിച്ച് പറയും. എന്നാല്, ഇതുവരെ അത് യാഥാര്ഥ്യമായില്ല. 2018ലെ അമ്മ ഷോക്കിടെ അബൂദബിയില് അദ്ദേഹം വന്നിരുന്നു. മൂന്നാല് ദിവസം എന്റെ കൂടെയായിരുന്നു താമസം. നാലുമാസം മുമ്ബ് രോഗം മൂര്ഛിച്ച് ആശുപത്രിയിലാണെന്നറിഞ്ഞ് ഞാനും നിര്മാതാവ് ആേന്റാ ജോസഫും അവിടെ പോകാറുണ്ടായിരുന്നു. റൂമിലേക്ക് മാറ്റിയ ഒരു ദിവസം ഞങ്ങളെ കാണണമെന്ന് അദ്ദേഹം ആവശ്യപ്പെടുകയും ഞങ്ങള് അവിടെ ചെല്ലുകയും ചെയ്തു.അതിന്റെ തലേന്നാള് നൗഷാദ് ഇക്കയുടെ ജന്മദിനമായിരുന്നു. അവിടുത്തെ സ്റ്റാഫിനും ഡോക്ടര്മാര്ക്കുമൊപ്പമാണ് അദ്ദേഹം ജന്മദിനമാഘോഷിച്ചത്. ആ സന്തോഷത്തിലിരിക്കുമ്ബോഴാണ് ഞങ്ങള് എത്തിയത്. കുറെ നേരം വലിയ സന്തോഷത്തോടെ അദ്ദേഹം സംസാരിച്ചു. പിന്നീട് ആശുപത്രിയിലെ കാര്യങ്ങള്ക്ക് അദ്ദേഹം ഇടയ്ക്കിടയ്ക്ക് വിളിക്കുമായിരുന്നു. അവസാനം അദ്ദേഹവുമായി സംസാരിച്ചത് ഒരു മാസം മുമ്ബായിരുന്നു. തിരുവല്ലയിലെ ആശുപത്രിയില് പ്രവേശിപ്പിക്കുന്നതിന് അഞ്ച് ദിവസം മുമ്ബായിരുന്നു ഫോണില് വിളിച്ചത്. വലിയ സങ്കടത്തോടെയായിരുന്നു അന്ന് എന്നെ വിളിച്ചത്.ഐ.സി.യുവിലാക്കി കഴിഞ്ഞ് രണ്ടാഴ്ച മുമ്ബാണ് ഇക്കയുടെ ഭാര്യ അദ്ദേഹത്തെ വിട്ടുപിരിഞ്ഞത്. ഭാര്യയുടെ മൃതദേഹം ഐ.സി.യുവില് കിടന്നാണ് അദ്ദേഹം കണ്ടത്. അദ്ദേഹത്തിന്റെ രോഗവിവരങ്ങള് കൃത്യമായി അന്വേഷിക്കാറുണ്ടായിരുന്നു. ഒരാഴ്ച മുമ്ബാണ് രോഗം മൂര്ഛിച്ച് ആരോഗ്യം വളരെ വഷളായിരിക്കുന്നു എന്നറിഞ്ഞത്. സംവിധായകന് ബ്ലസി സാറാണ് വിവരം അറിയിക്കുന്നത്. വെന്റിലേറ്ററിലായ അദ്ദേഹത്തെ അവസാനമായി കഴിഞ്ഞ ദിവസം കണ്ടു. എന്നാല്, തിരിച്ചറിയാന് അദ്ദേഹത്തിനു സാധിക്കുമായിരുന്നില്ല.മലയാള സിനിമാ പ്രവര്ത്തകര്ക്ക് ആഘോഷങ്ങള് സമ്മാനിച്ചയാളാണ് നമ്മെ വിട്ടുപോയത്. അദ്ദേഹത്തിനൊപ്പം ആ സിനിമ ചെയ്യാന് ഭാഗ്യമുണ്ടായില്ലെങ്കിലും വലിയ ഇഷ്ടമായിരുന്നു എന്നെ, എനിക്ക് അദ്ദേഹത്തെയും. ഒരു ദിവസം എന്നെ വിളിച്ചിട്ട് പറഞ്ഞു, മോനെ എനിക്കൊരു സിനിമ ചെയ്യണമെടാ. അദ്ദേഹത്തിന് ഏറ്റവുമിഷ്ടമുള്ള ടീമായ ഷാഫിയെയും ബെന്നി പി. നായരമ്ബലത്തെയും ബിജു മേനോനെയും വച്ച് ഞാനൊരു പ്രൊജക്ട് പറയുകയും അത് അദ്ദേഹത്തിന് ഇഷ്ടപ്പെടുകയും ചെയ്തു. അസുഖം ഭേദമായി വന്നു കഴിയുമ്ബോള് എനിക്ക് നീ ആദ്യമത് ചെയ്തു തരണമെന്നും പറഞ്ഞു. അതെല്ലാം ഞാന് സെറ്റ് ചെയ്തു വച്ചിരുന്നതുമാണ്. പക്ഷേ അതിനൊന്നും നില്ക്കാതെ അദ്ദേഹം യാത്രയായി. ശ്വാസത്തോടെ ഇരിക്കുന്ന അദ്ദേഹത്തെ അവസാനമായി കാണാന് ഒരു ഭാഗ്യമുണ്ടായി എന്നു മാത്രം ആശ്വാസം. അദ്ദേഹത്തിന്റെ ചിരിക്കുന്ന മുഖം മനസില് നിന്നു മായുന്നില്ല.13 വയസുള്ള നഷ്വ എന്ന മോളാണ് ഇക്കയ്ക്കുള്ളത്. നഷ്വയെ നമ്മുക്ക് ചേര്ത്തുനിര്ത്താം. എല്ലാവരെയും നല്ല ഭക്ഷണമൂട്ടിയ, സന്തോഷങ്ങള് മാത്രം പകര്ന്ന നൗഷാദ് ഇക്ക... എന്നും ഓര്ക്കും നിങ്ങളെ ...